ЈАВНИ КОНКУРС ЗА ПОПУЊАВАЊЕ СЛОБОДНИХ ИЗВРШИЛАЧКИХ РАДНИХ МЕСТА У ЈКП „ПАЛАНКА 2020“, СМЕДЕРЕВСКА ПАЛАНКА

В.Д. Директора ЈКП „ПАЛАНКА 2020“ Смедеревска Паланка, на основу Закључка Комисије за давање сагласности за ново запошљавање и додатно радно ангажовање код корисника јавних средстава, број 51 Број: 112-8194/2023 од 29. Јула 2025. године, оглашава:

**ЈАВНИ КОНКУРС**

**ЗА ПОПУЊАВАЊЕ СЛОБОДНИХ ИЗВРШИЛАЧКИХ РАДНИХ МЕСТА У ЈКП „ПАЛАНКА 2020“, СМЕДЕРЕВСКА ПАЛАНКА**

**I Орган у коме се радно место попуњава:**

Јавно предузеће послује под пословним именом – Јавно комунално предузеће Паланка 2020 Смедеревска Паланка

Скраћено пословно име: ЈКП „Паланка 2020“ Смедеревска Паланка.

Седиште: Смедеревска Паланка , ул. Првог српског устанка , број 109

Матични број: 20888288

ПИБ:  107876155

**II Радна места која се попуњавају:**

**Руководилац сектора правних, финансијских, заједничких и општих послова**

* Органзује контролише и одговара за рад сектора;
* Руководи свакодневних радом сектора;
* Планира, усмерава и надзире рад запослених у сектору и по потреби комуницира са другим секторима;
* Припрема месечне, кварталне и годишње извештаје о раду сектора;
* Предлаже текст нових и измене постојећих аката друштва предузећа;
* Припрема радне материјале општих аката, као и њихове измене и допуне, стара се о правилности, законитости и благовремености тих материјала;
* Врши стручне послове у сарадњи са одговарајућим организационим јединицама;
* Води рачуна о ипуњавању обавеза по судским одлукама и стара се за правилност и благовременост извршавања ових послова;
* Подности одговарајуће извештаје на захтев директора и извршног директора;
* Даје иницијативу за усклађивање општих аката због измењености прописа или околности;
* Стара се о поправкама и одржавању простора, машина, алата средстава за рад и сл. о предузећу;
* Води рачуна о личним и заштитним средствима;
* Непосредно примењује мере за безбедност и здравље на раду, заштите животне средине и заштиту од пожара утврђене Законским прОписима, правилницима и интерним актима;
* Врши и друге сродне послове и задатке по налогу директора и извршног директора којима је непосредно подређен;
* За свој рад одговоран је пред Законом и директору предузећа.

**Услови за обављање посла**

Стечено високо образовање у обиму од најмање 240 ЕСПБ, економске, правне, агрономске, техничке струке, природних или организационих наука, познавање рада на рачунару, најмање 2 године радног искуства.

Број извршилаца: 1

**III Место рада:**

Дирекција предузећа Првог српског устанка 109, Смед.Паланка;

**IV Рок за подношење пријаве на јавни конкурс:**

15 дана и почиње да тече од дана објављивања овог конкурса на званичној интернет презентацији ЈКП „Паланка 2020“ односно од дана 11.08.2025.године.

**V Лице које је задужено за давање обавештења о јавном конкурсу:**

Бранко Ступић, запослен у ЈКП „Паланка 2020“, Смедеревска Паланка , телефон: 026/310-563; мејл: direkcija@palanka2020.rs

**VI Aдреса на коју се подноси пријава за јавни конкурс:**

Смедеревска Паланка , ул. Првог српског устанка , број 109, 11420 Смедеревска Паланка, са назнаком: „За јавни конкурс за попуњавање радних места“.

**VII Услови за рад на радним местима:**

ОПШТИ УСЛОВИ ЗА СВА КОНКУРСНА МЕСТА

Кандидат мора да испуњава опште услове:

да је пунолетни држављанин Републике Србије,

* да има општу здравствену способност,
* да има прописану стручну спрему,
* да лице није правоснажно осуђивано на безусловну казну затвора од најмање 6 месеци,
* да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (оверена изјава)
* да има пребивалиште на територији општине Смедеревска Паланка.

**VIIIДокази који се прилажу уз пријаву на јавни конкурс:**

Кандидат је, уз пријаву на Јавни конкурс, дужан да достави:

* потписану пријаву са кратком биографијом, адресом, бројем телефона,
* диплому о стеченој стручној спреми,
* одговарајући доказ о потребном радном искуству,
* извод из матичне књиге рођених,
* уверење о држављанству (не старије од 6 месеци),
* уверење да лице није осуђивано за кривично дело за које је предвиђена казна затвора од најмање 6 месеци (не старије од 6 месеци),
* уверење да се не води кривични поступак за кривично дело које га чини неподобним за обављање послова у државном органу (не старије од 6 месеци),
* уверење о општој здравственој способности (не старије од 6 месеци),
* уверење да има пребивалиште на територији општине Смедеревска Паланка .

Докази о испуњености напред наведених услова подносе се у оригиналу или овереној фотокопији.

Одредбом чл.9.и чл. 103. Закона о општем управном поступку („Сл.гласник РС“ бр. 18/16, 95/18) прописано је, поред осталог, да орган може да врши увид, прибавља, и обрађује личне податке о којима се води службена евиденција (то су конкретно: уверење о држављанству, извод из МК, уверење о положеном државном, стручном или правосудном испиту), осим ако странка изричито изјави да ће податке прибавити сама.

Потребно је да учесник конкурса, осим горе наведеног, достави и Изјаву којом се опредељује за једну од ове две могућности. Примерак Изјаве налази се на сајту ЈКП „Паланка 2020“ www.palanka2020.rs.

**IX Провера оспособљености, знања и вештина кандидата у изборном поступку:**

Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеним радним местима, а у случају да је уредну документацију благовремено предао већи број лица у односу на број лица која се примају у радни однос, провера стручних оспособљености, знања и вештина које се вреднују у изборном поступку, обавиће се у просторијама ЈКП „Паланка 2020“, Смедеревска Паланка, о чему ће кандидати бити накнадно обавештени телефонским путем на бројеве које су навели у пријави, а разговор са каднидатима ће обавити конкурсна комисија.

**X** За наведена радна места, радни однос се заснива на **неодређено време**.

**XI**Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној у општини, суду или код јавног бележника, биће одбачене.

**XII**Јавни конкурс спроводи Конкурсна комисија која ће бити именована од стране в.д. директора ЈКП „Паланка 2020“, Смедеревска Паланка,

**XIII**Овај оглас објављује се на званичној интернет презентацији ЈКП „Паланка 2020“ **www.palanka2020.rs**,.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

**ЈКП „Паланка 2020“, Смедеревска Паланка**

**Број:1054**

**Дана: 11.08.2025.године**

В.Д.ДИРЕКТОРА

Горан Николић